Eskom kanselleer Kusile-kontrakKusile-kragstasie Foto: Leo za1 / © Rute Martins van Leoa’s Photography via Wikimedia Commons Eskom het sy kontrak vir beheer- en instrumentasiewerk met Alstom S&E Africa by sy Kusile-kragstasie in Mpumalanga gekanselleer. Volgens Eskom het al twee maatskappye ingestem om die ooreenkoms te beëindig. Die verwikkelinge het glo geen invloed op Alstom se kontrak by die Medupi-kragstasie nie. Eskom het intussen bevestig dat ABB South Africa in Alstom se plek aangestel is om die kontrak af te handel. “ABB is na ŉ omvattende proses uit twee diensverskaffers gekies.”